OzLabs/hebrew-wiki-articles huggingface dataset:
סיגי חזמה

סיגלית (סיגי) חזמה (נולדה ב-30 במאי 1965 בירושלים) היא שחקנית ישראלית.

==ביוגרפיה==
נולדה ליעקב חזמה (היה מנהל השידורים בערבית בקול ישראל) ולילית נגר. בצה"ל שירתה בלהקת פיקוד המרכז. למדה מוזיקה בבית הספר למוזיקה "רימון". למדה אמנות באוניברסיטת תל אביב.

===בתיאטרון===
ב-1986 הייתה חברה לצד יעל דגן ושרה גילאון בהרכב הקומי "90-60-90" שכתב יואל ריפל וביים גדי יגיל.

בתיאטרון העממי של אברהם דשא (פשנל): ב-1989 שיחקה במחזמר "אוויטה" מאת אנדרו לויד ובר וטים רייס שביים קנט ארמסטון.

ב-1989 שיחקה במחזמר "קזבלן" שעיבדו יואל זילברג ויגאל מוסינזון וביים אורי פסטר.

ב-1996 שיחקה במחזמר "צלילי המוסיקה" שביים מנחם גולן.

בתיאטרון הבימה: ב-1988 גילמה את מאלנה (לסירוגין עם דורית פלד) בהצגה "ג'ון גבריאל בורקמן" מאת הנריק איבסן שביים ג'ק מסינג'ר. באותה שנה גילמה מלצרית בהצגה "סאלח שבתי" שכתב וביים אפרים קישון. החל מ-1998 מגלמת את מתילדה בהצגה "בוסתן ספרדי" מאת יצחק נבון שביים צדי צרפתי.

בתיאטרון יובל: ב-1993 שיחקה בהצגה "הכושי עשה את שלו".

ב-1998 השתתפה כזמרת ליווי בפסטיגל "חלומות" שבים משה קפטן.

בתיאטרון אורות: ב-2002 שיחקה בהצגה "אני עם אשתך גמרתי" שכתב וביים חנוך רעים.

בתיאטרון השדרה: ב-2008 שיחקה בהצגה "עליזה מזרחי" שכתב וביים מנחם גולן.

==בקולנוע ובטלוויזיה==
ב-1990 השתתפה בסרט הטלוויזיה "רגעים" - המתאר את אווירת שנות ה-30 בתל אביב דרך שיריו של נתן אלתרמן - שכתב וביים שמואל בונים. 

ב-1992 השתתפה בתוכנית "הופה היי". 

בשנים 1993, 1995, 1996, ו-2000 שרה בקלטות הילדים "קסם בג'ימבורי 1 ו-2", "הקסם של ימבה 1 ו-2", ו"ג'אמפי". 

ב-2007 גילמה את לייק'ה בסרט "מלך של קבצנים" שכתב וביים אורי פסטר.

==קישורים חיצוניים==

* 
* אבי מורגנשטרן, [http://jpress.nli.org.il/Olive/APA/NLI_heb/SharedView.Article.aspx?parm=QE7mIJbcZAYDBxrnNotf9RLZx5C%2BB665TtGaUpZtiUp6pRs93wYr997073d%2BZOX3Yw%3D%3D&mode=image&href=MAR%2F1986%2F11%2F14&page=85&rtl=true מצחיקניות], בעיתון "מעריב", 14 בנובמבר 1986

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:חברות להקת פיקוד המרכז
קטגוריה:חברי להקת פיקוד המרכז
קטגוריה:זמרות ישראליות
קטגוריה:זמרים ישראלים
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1965
קטגוריה:ישראלים שנולדו ב-1965
ג'וקסטה

ג'וקסטה (באנגלית: Jocasta) היא דמות בדיונית של גיבורת-על אנדרואידית המופיעה בחוברות הקומיקס האוונג'רס ביקום מארוול קומיקס. דמותה הופיעה לראשונה בחוברת Avengers #162 מאוגוסט 1977, ונוצרה בידי הכותב ג'ים שוטר והמאייר ג'ורג' פרז.

ג'וקסטה היא אחת מיצירותיו של האנדרואיד אולטרון - שנוצר בידי המדען האנק פים - על מנת ליצור בת-זוג בדומה ל"אביו". הוא והעביר את נשמתה של אשתו של פים ג'אנט ואן דיין/הצרעה לגופה האנדרואידי של ג'וקסטה, אך היא ברחה והזעיקה את האוונג'רס. לאחר הקרב, נשמתה של ואן דיין חזרה לגופה וג'וקסטה נכבתה. אולטרון הפעיל אותה באמצעות חלקי-נשמה בודדים שנותרו בגופה, ותוכנתה להיות נאמנה; היא בגדה בו, ועזרה לאוונג'רס להביס אותו. היא הצטרפה באופן לא רשמי לקבוצה, ועזבה מעט לפני שהצטרפה באופן רשמי. היא החלה לנדוד ברחבי ארצות הברית, ובנתה מחדש את אולטרון לפי פקודה. היא עזרה לדבר ולאיש המכונה להרוס אותו, והקריבה את עצמה לשם כך. היא נבנתה מחדש בידי סוכניו של הוד התפתחותו, עזרה לאוונג'רס והרסה את עצמה שוב כדי להרוס את בסיסו של הוד התפתחותו. 

ראשה נמצא בידי איש המכונה, שהותקף בידי החייזר טרמינוס. מאדאם האימה מצאה את ראשה האבוד של ג'וקסטה, וגרמה לכך שאיירון מן יהפוך אותה לבסיס מערכות נשקה החדש. איירון מן הצליח לעורר את תודעתה של ג'וקסטה, שעזרה להביס את מאדאם האימה ונכנסה לשריונו של איירון מן. היא נהרסה לכאורה בעקבות קרב נגד כת "בני ינסן" של אולטרון, אך התגלתה בחיים בגוף רובוטי אחר. היא נראתה שוב בגופה הכסוף, נשלחה למשימה ביקום "הזומבים של מארוול" מטעם A.R.M.O.R, נלחמה בפלישת גזע הסקרול, הצטרפה לקבוצת האוונג'רס העוצמתיים, ועוד.

היא הצטרפה לסגל אקדמיית האוונג'רס, ונהרסה לכאורה כתכסיס שבו הצטרפה לג'רמי בריגס. היא בגדה בו כשגילתה את תוכניתו לבטל את כוחותיהם של כל בעלי כוחות-העל בכדור הארץ, עזרה לאקדמיה נגדו והצטרפה מחדש כאשר האקדמיה נפתחה מחדש.

== קישורים חיצוניים ==
*[https://www.marvel.com/characters/jocasta דף הדמות] באתר הרשמי של מארוול קומיקס
*[http://marvel.wikia.com/Jocasta דף הדמות] בפרויקט פאנדום של מארוול קומיקס

קטגוריה:האוונג'רס
קטגוריה:איירון מן
אוסקר פונגסט

אוסקר פונגסט (21 באפריל 1874 – 14 באוגוסט 1933) היה ביולוג ופסיכולוג גרמני שחי במאה ה-20. פונגסט ידוע בעיקר בשל המחקר שביצע בהנס החכם, סוס אשר בעליו טען כי הוא ידוע לחשב תרגילים מתמטיים.

==מחקרו על הנס החכם==

הנס החכם בהופעה
בעת שעבד בברלין כלבורנט בהתנדבות במעבדה של הביולוג קארל שטומפף, הוטלה על פונגסט האחריות לחקור את הנס החכם ולגלות כיצד מצליח הסוס לבצע חישובים מתמטיים. לאחר מחקר מעמיק אשר במסגרתו נבדקו הן בעלו של הסוס והן הסוס עצמו, קבע פונגסט והדגים כי החישובים לא התבצעו בזכות יכולתו המתמטית של הסוס, אלא בזכות יכולתו לקרוא תגובות בלתי רצוניות זעירות אשר אפשרו לו להגיע לתשובה הנכונה. המחקר, אשר פורסם בשנת 1907, קבע את המונח אפקט הנס החכם – מונח אשר מתאר מצב שכזה, ועודו נמצא בשימוש.

==ראו גם==
*הנס החכם

==קישורים חיצוניים==
* [https://archive.org/search.php?query=%28subject%3A%22Pfungst%2C%20Oskar%22%20OR%20subject%3A%22Oskar%20Pfungst%22%20OR%20creator%3A%22Pfungst%2C%20Oskar%22%20OR%20creator%3A%22Oskar%20Pfungst%22%20OR%20creator%3A%22Pfungst%2C%20O%2E%22%20OR%20title%3A%22Oskar%20Pfungst%22%20OR%20description%3A%22Pfungst%2C%20Oskar%22%20OR%20description%3A%22Oskar%20Pfungst%22%29%20OR%20%28%221874-1932%22%20AND%20Pfungst%29 עבודות של או על אוסקר פונגסט] באתר Internet Archive
* 

קטגוריה:פסיכולוגים גרמנים
קטגוריה:גרמנים שנולדו ב-1874
קטגוריה:גרמנים שנפטרו ב-1932
אלכסנדר סטוב

קאי-גוראן אלכסנדר סטוב (בפינית: Cai-Göran Alexander Stubb; נולד ב-1 באפריל 1968) הוא פוליטיקאי פיני, מנהיג מפלגת הקואליציה הלאומית בפינלנד מאז 2014. בשנים 2014–2015 כיהן כראש הממשלה ה-43 של פינלנד. ב-2024 נבחר לנשיא פינלנד ה-13.

בין השנים 2004–2008 כיהן סטוב כחבר הפרלמנט האירופי, בין 2008–2011 כשר החוץ של פינלנד, ומ-2011 עד 2014 כשר לענייני אירופה ולסחר חוץ. ביוני 2014 התמנה לראשות ממשלת פינלנד בהצבעה שנערכה בפרלמנט, לאחר התפטרותו של ראש הממשלה הקודם יורקי קאטאינן, אך באפריל 2015 הפסיד בבחירות, שהתנהלו על רקע המצב הכלכלי הקשה בפינלנד, ליריבו יוהה סיפילה מן המרכז, ומפלגתו "הקואליציה הלאומית" הפכה למפלגה השלישית בגודלה עם 37 מושבים בלבד בפרלמנט הפיני.

==קישורים חיצוניים==

* 

* 

קטגוריה:ראשי ממשלת פינלנד
קטגוריה:שרי החוץ של פינלנד
קטגוריה:חברי הפרלמנט האירופי
קטגוריה:בוגרי אוניברסיטת פורמן
קטגוריה:בעלי תואר דוקטור מבית הספר לכלכלה של לונדון
קטגוריה:פינים שנולדו ב-1968
יוהה סיפילה

יוהה סיפילה (בפינית: Juha Sipilä; נולד ב-25 באפריל 1961) הוא איש ציבור פיני שכיהן כראש הממשלה ה-44 של פינלנד בשנים 2015 – 2019.

== ביוגרפיה ==
סיפילה נולד בעיירה בשם וטלי. הוא למד באוניברסיטה באואולו וקיבל תואר אקדמי בהנדסה. והצטרף לראשונה לפוליטיקה כאשר הצטרף למפלגת המרכז כסטודנט. 

סיפילה, איש עסקים פיני, בעיקר בתחום התקשורת, סרן במילואים בצבא הפיני ובעל תואר שני בהנדסה. נבחר לפרלמנט הפיני (אדוסקונטה) בשנת 2011, וב-2012 נבחר לכהן כיושב ראש מפלגת המרכז הפינית. 

בבחירות הכלליות באפריל 2015 זכתה מפלגת המרכז בראשותו ב-49 מתוך 200 מושבי הפרלמנט, והוא הרכיב את הממשלה. הקואליציה כללה את מפלגת הימין, מפלגת הפינים, ומפלגת הקואליציה הלאומית.

חודש טרם הבחירות הכלליות בפינלנד ב-2019 התפטר מתפקידו ופיזר את הפרלמנט. בהודעת התפטרותו הכריז כי "רפורמת הרווחה והבריאות הייתה אחת היעדים החשובים ביותר של ממשלתנו [...] תמונת המצב שקיבלתי מהפרלמנט חייבה אותי לבדוק אם יש אפשרות להמשיך בתהליך הרפורמה. לא היה. מסקנתי הייתה שהממשלה שלי חייבת למסור את הודעת ההתפטרות שלנו", הוסיף. "אני לוקח את האחריות שלי."

==קישורים חיצוניים==

* 

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת פינלנד
קטגוריה:ילידי 1961
הסכם זוהאב

הסכם זוהאב, המכונה גם הסכם קסר-י שירין, נחתם ב-17 במאי 1639 בין האימפריה העות'מאנית לאימפריה הספווית.

ההסכם נחתם בין הסולטאן מוראט הרביעי לשאה הפרסי ספי הראשון. חתימת ההסכם הביאה לסיומה של מלחמה בין שתי האימפריות שהחלה בשנת 1623 ואשר הייתה האחרונה בשרשרת מעשי איבה הדדיים שנסבו על גבולות ואזורי שליטה במאבק ביניהן שנמשך כמעט 150 שנה<ref></ref>.

על פי ההסכם התחלקו שטחי ההשפעה במערב אסיה ובקווקז בין שתי המעצמות. ארמניה, מזרח גאורגיה, דאגסטן ואזרבייג'ן נשארו בשליטת הפרסים, ואילו מערב גאורגיה, ומערב ארמניה נותרו תחת שליטה עות'מאנית. בנוסף לכך נותרו כל שטחי מסופוטמיה, כולל בגדאד, בידי העות'מאנים.

למרות ההסכם, מחלוקות על גבולות בין הפרסים לעות'מאנים נמשכו גם לאורך השנים הבאות, ובמהלכן ועד לשנת 1918 נחתמו ביניהן 18 הסכמים נוספים לשם הסדרתן.

הסדרת וסימון הגבולות בין האימפריות החלו בפועל רק במאה ה-19 תוך השלמת קווי הגבול המדויקים בין המדינות המודרניות איראן, טורקיה ועיראק לאחר התבוסה העות'מאנית במלחמת העולם הראשונה.
== הערות שוליים ==

קטגוריה:ערכים שבהם תבנית בריטניקה אינה מתאימה
זוהאב
זוהאב
חפץ בבקבוק

חפיסת קלפים בבקבוק
ספינת ה[[טיטאניק בבקבוק]]
ספינה נוספת בבקבוק
חפץ בּבַּקבּוּק (מכונה גם בָּקבּוּק בִלתי אפשרי, מאנגלית: Impossible bottle) הוא סוג של חידה מכנית. החידה מורכבת מבקבוק ובתוכו עצם כלשהו אשר לא מתאים להכנסה דרך פתח הבקבוק, אך בכל זאת נמצא בתוכו. הסוג הנפוץ ביותר של חפץ בבקבוק הוא ספינה בבקבוק, אך ישנן גרסאות נוספות, בהן יש שימוש בחפצים שונים ביניהם אצטרובלים, קופסאות גפרורים, מספריים, כדורי טניס, חפיסות קלפים ועוד.

==ספינה בבקבוק==
ישנן מספר דרכים להכניס ספינה לבקבוק. הדרך הפשוטה ביותר היא קיפול התרנים והמפרשים ולהעלות אותם רק כאשר הספינה כבר בבקבוק. הדבר נעשה באמצעות חוטים וחבלים דקים אשר מחוברים אל הספינה בנקודות שונות ומשמשים להעלאת החלקים. דרך נוספת היא לבנות את הספינה בעזרת כלים מוארכים שהוכנו מראש כאשר היא כבר בתוך הבקבוק.

==אצטרובל בבקבוק==
סוג נוסף של חידה זו הוא אצטרובל בבקבוק, כאשר כאן מנוצלת הנטייה של האצטרובל להתרחב כאשר הוא יבש. לבקבוק מוכנס אצטרובל בגודל מתאים, אשר מתייבש בתוכו וגדל.

==קישורים חיצוניים==

==הערות שוליים==

קטגוריה:חידות מכניות
קטגוריה:בקבוקים
קטגוריה:אספנות
קטגוריה:דגמים
חן מצגר-אדר

חן מצגר-אדר (נולד ב-2 באוגוסט 1986) הוא מפיק מוזיקלי, מעבד מוזיקלי ומלחין.

==ביוגרפיה==
חן מצגר נולד וגדל באורנית, הצעיר מבין שלושה אחים. אמו גננת ואביו איש עסקים החי ברומניה. לאחר מותו סבו מצד אמו ב-2003, הוסיף חן, את שם משפחת הסב, "אדר", לשם משפחתו. בוגר תיכון אלון ברמת השרון.

שירת בלהקת פיקוד העורף, ובמספר להקות בחיל החינוך והנוער כמנהל מוזיקלי, כקמ"ט הפקות וכן כמנהל המוזיקלי והמתזמר של התזמורת הקאמרית של חיל החינוך.

בוגר בית הספר רימון במגמת הלחנה ועיבוד (2007–2009). מאז שחרורו מצה"ל ועד 2019 המשיך מצגר-אדר לעבוד עם צה"ל במסגרת שירות המילואים והיה ספק של משרד הביטחון בענף תרבות של חיל החינוך.

עבד כמנהל המוזיקלי של נבחרת ישראל בהתעמלות אומנותית, ובעקבות כך של נבחרות נוספות. בהמשך הפך למנהלה המוזיקלי של נבחרת רוסיה, ולחבר בוועד המנהל של עילם, עמותה ישראלית לזכויות מוסיקאים מבצעים.

==קישורים חיצוניים==

* 
* 
* צבי גורן, [http://www.habama.co.il/Pages/Description.aspx?Subj=2&Area=1&ArticleId=15403 TOP SECRET – שלוש פנים לאשה אחת], באתר הבמה, 3 באוגוסט 2011
* 
* 

קטגוריה:מפיקים מוזיקליים ישראלים
קטגוריה:מעבדים מוזיקליים ישראלים
קטגוריה:מלחינים ישראלים
קטגוריה:קלידנים ישראלים
קטגוריה:בוגרי תיכון אלון (רמת השרון)
קטגוריה:חברי להקות צבאיות ישראליות
קטגוריה:בוגרי רימון בית ספר למוסיקה
קטגוריה:ישראלים שנולדו ב-1986
חאג' באכר

סמיר עבד מוחמד אל-חליפאווי, הידוע יותר בכינוי חאג' בכר, היה קצין מודיעין לשעבר בצבאו של סאדם חוסיין אשר נמנה עם מיסדי הארגון הג'יהאדיסטי "המדינה האסלאמית". באופן רשמי כיהן כראש המועצה הצבאית של דאעש וסגנו של אבו בכר אל-בגדאדי בסוריה.

מסמכים שנמצאו בביתו לאחר מותו מצביעים על כך כי הוא ואנשי מודיעין לשעבר נוספים היו למעשה האנשים שעמדו מאחורי אל-בגדדי, וכי אל-חליפאווי הוא זה שפיתח את התוכניות הקפדניות לכיבושים והמנהלת של דאעש בסוריה ועיראק. למעשה, ניסיונם הצבאי הוא זה שאפשר לדאע"ש להגיע להישגים צבאיים-טריטוריאליים שכאלה. אל-חליפאווי היה מובטל לאחר שארצות הברית פירקה את צבא עיראק של סדאם חוסיין, והנקמה היא זו שהניעה אותו להקים ארגון סוני שכזה.

נהרג בידי מורדים יריבים בסוריה בינואר 2014.

==הערות שוליים==

קטגוריה:המדינה האסלאמית: אישים
קטגוריה:פעילי טרור שנהרגו
קטגוריה:מלחמת האזרחים בסוריה: אישים
קטגוריה:עיראקים שנולדו ב-1958
קטגוריה:נפטרים ב-2014
פובליוס קורנליוס סקיפיו אסינה

פובליוס קורנליוס סקיפיו אסינה (בלטינית: Publius Cornelius Scipio Asina, בסביבות 260 לפנה"ס - 211 לפנה"ס) היה פוליטיקאי וגנרל ומגיסטראט רומי ששימש כקונסול בשנת 221 לפנה"ס, וככזה פעל נגד ההיסטרי, עם בצפון הים האדריאטי . אסינה השתייך לפלג הסקיפיוני-אמילי ששלט בפוליטיקה הרומית בתחילת המלחמה הפונית השנייה, ודגלה במדיניות תוקפנית נגד חניבעל. עמדה זו הובילה אותו להתנגד לאסטרטגיה הנבונה יותר של פביוס מקסימוס. הוא מונה במיוחד לאינטרקס בשנת 216 לפני הספירה, כנראה כדי לתמרן את הבחירות.

אסינה היה גם מייסד פיאצ'נצה .

==ביוגרפיה==
הוא היה בנו של גנאיוס קורנליוס סקיפיו אסינה, בן למשפחת סקיפיו שהייתה אחת המשפחות החזקות ביותר ברומא. נבחר לקונסול בשנת 221 לפנה"ס יחד עם מרקוס מינוקיוס רופוס. בשנת 217 לפנה"ס מונה לאינטררקס שתפקידו היה לארגן את הקונסולאט במקרה שאחד הקונסולים נהרג ועמיתו אינו נמצא. הוא נזכר לאחרונה בשנת 211 לפנה"ס כאשר נודע שחניבעל מתקרב אל רומא במטרה לתקוף אותה (למעשה הייתה זו פעולת הסחה) הוא הציע להעביר אל סביבות רומא את כל הלגיונות באיטליה. הצעתו נפסלה. לאחר מכן לא ידוע עליו דבר 

מקרוביוס כותב כי הכינוי "אָסִינָה", שפירושו בלטינית "אָתוֹן", הודבק לאחד מאבות משפחת הקורנליים בעקבות מעשה יוצא דופן, וכנהוג ברומא עבר בירושה לצאצאיו. איש זה נתבקש, על פי המסופר, להמציא עֲרֵבִים לנדוניה עבור בתו או לרכישת נחלת קרקע, וכדי להוכיח את המטילים ספק באמינותו על טעותם, הוביל לתוך הפורום אתון נושאת ככרות כסף.

==קישורים חיצוניים==
* ויליאם סמית, לקסיקון לביוגרפיות ולמיתולוגיה של יוון ורומא, [http://www.perseus.tufts.edu/hopper/text?doc=Perseus:text:1999.04.0104:entry=scipio-bio-9&highlight=asina ערך סקיפיו 9]. 

==הערות שוליים==

קטגוריה:רומאים בתקופת הרפובליקה
קטגוריה:קורנליים סקיפיונים
קטגוריה:קונסולים ברפובליקה הרומית
קטגוריה:רומאים במלחמה הפונית השנייה
היום הלאומי של שווייץ

היום הלאומי של שווייץ (בגרמנית: Schweizer Bundesfeier, בצרפתית: Fête nationale Suisse, באיטלקית: Festa nazionale svizzera, ברומאנש: Fiasta naziunala Svizra), שחל מדי שנה ב-1 באוגוסט, הוא יום העצמאות של שווייץ. 

היום מצוין ב-1 באוגוסט בו נחתמה בשנת 1291 האמנה הפדרלית של 1291, מסמך חוזי שקבע את יחסי הגומלין בין שלושת הקנטונים הראשונים (אורי, שוויץ ואונטרוולדן, שאליהם הצטרף במהרה קנטון אובוולד), וסימן את תחילתה של שווייץ כיחידה פוליטית נפרדת ב"ברית הנצחית". מאז 1899 הוכרז רשמית 1 באוגוסט כחג לאומי שווייצרי, אך רק מאז 1994 מדובר בחג ציבורי באופן חוקי, בעקבות משאל עם שהושק בשנת 1991 לרגל 700 שנה לקונפדרציה.<ref></ref>

בערים הגדולות נחגג היום בהופעות זמר ומופעי זיקוקים, ובעיירות קטנות רבות נערכים מצעדים בהם לבושים הצועדים בבגדים מסורתיים.

==גלריה==
גלריית תמונות מתהלוכת 1 באוגוסט בשנת 2011 בעיירה וילאר-סור-אולון
<gallery>
Villars-sur-Ollon-1 aug 2011.JPG|משפחה בלבוש מסורתי
Villars-sur-Ollon-1-aug 2011.JPG|חלק מהתהלוכה
Villars-sur-Ollon-1-aug-2011.JPG|תזמורת צבאית
Villars-sur-Ollon 1-aug-2011.JPG|פרות מקושטות
Villars-sur-Ollon 1-aug 2011.JPG|תוקעים בקרן האלפים בתהלוכה
Villars-sur-Ollon 1 aug-2011.JPG|כרכרה מסורתית
Villars-sur-Ollon 1 aug 2011.JPG|ילדים בלבוש מסורתי
</gallery>

==קישורים חיצוניים==

<div class="mw-content-ltr">
* [http://www.sndnyc.org/ Swiss National Day New York, USA] 
* [https://web.archive.org/web/20170731053429/http://www.swissnationalday.co.uk/ Swiss National Day in London, UK]
* [https://web.archive.org/web/20170730231918/http://www.fedesuisse.com/en/node/202 Swiss National Day in Quebec, CA]
</div>

==הערות שוליים==

שווייץ
קטגוריה:שווייץ: תרבות
קטגוריה:אירועים בחודש אוגוסט
נבחרת אזרבייג'ן בכדורגל עד גיל 21

נבחרת אזרבייג'ן בכדורגל עד גיל 21 היא נבחרת הכדורגל המייצגת את אזרבייג'ן במסגרות בינלאומיות לשחקנים שטרם עברו את גיל 21 ומנוהלת על ידי ההתאחדות לכדורגל האזרית. הנבחרת מעולם לא השתתפה באליפות אירופה עד גיל 21.

==כל אליפויות אירופה לנבחרות צעירות==
*1978–1991 - חלק מברית המועצות
*1992–1994 - לא נכנסה
*1996 - 2015 - לא העפילה

==קישורים חיצוניים==
* 

קטגוריה:אזרבייג'ן: כדורגל
אזרבייג'ן
סול במבה

סוליימאנה "סול" במבה (בצרפתית: Souleymane "Sol" Bamba; 13 בינואר 1985 – 31 באוגוסט 2024) היה כדורגלן מחוף השנהב ששיחק בעמדת הבלם.

==קריירת מועדונים==
במבה התחיל את הקריירה שלו במחלקת הנוער של פריז סן-ז'רמן, לאחר שלא זכה לבסס את מעמדו בקבוצה הבוגרת, עזב את המועדון. ביולי חתם בדאנפרמליין אתלטיק הסקוטית לאחר שמאמן הקבוצה, שביקש לבחון שחקן אחר, החליט לתת הזדמנות לבמבה והתרשם ממנו. בשנת הגיע עם הקבוצה לגמר הגביע הסקוטי אך גם ירד עימה לליגה השנייה.

בקיץ במבה חתם היברניאן על חוזה לשלוש שנים במועדון. כבר בהופעת הבכורה שלו נגד דנדי יונייטד הוא הורחק. בתחילת דרכו בהיברניאן, הוא הוסט לעמדת הקשר האחורי, אך כעבור עונה אחת חזר לתפקידו הטבעי. ב-22 באוגוסט 2009 הבקיע את שער הבכורה שלו בקריירה בניצחון 1–3 נגד פלקירק.

בינואר חתם בלסטר סיטי. ב-9 בינואר 2011 ערך את הופעת הבכורה שלו נגד מנצ'סטר סיטי במסגרת הגביע ה-FA ואף הבקיע את שער הבכורה שלו במועדון כבר בנגיעה הראשונה שלו בכדור, במשחק שנגמר בתיקו 2–2.

ביוני חתם בטרבזונספור הטורקית תמורת 750 אלף פאונד. ב-26 באוגוסט 2012 ערך את הופעת הבכורה שלו בקבוצה בניצחון 0–2 נגד אלזיגספור. בינואר נפצע בקרסול וחזר לשחק רק בסיום העונה.

ב-26 באוגוסט 2014 לשלוש שנים חתם בפלרמו. ב-24 בספטמבר 2014 ערך את הופעת הבכורה שלו בפאלרמו בתיקו 3-3 נגד נאפולי. ב-23 בינואר 2015, במבה הושאל ללידס יונייטד עד לסיום העונה, עם אופציה לרכוש את כרטיס השחקן בסיום העונה. ב-31 בינואר 2015 במבה ערך את הופעת הבכורה שלו בלידס בניצחון 1–2 נגד האדרספילד טאון. ב-18 במרץ 2015 הבקיע במבה את שער הבכורה שלו במדי לידס יונייטד, בניצחון נגד 0–3 פולהאם. ב-24 ביוני 2015 מימשה לידס יונייטד את אופציית הרכישה בחוזהו, ובמבה חתם לשנתיים בקבוצה.

באוקטובר חתם לשנתיים בקארדיף סיטי. ב-14 באוקטובר 2016 ערך את הופעת הבכורה שלו בקארדיף במשחק בליגה נגד בריסטול סיטי בה גם הבקיע את שער הניצחון.

ב-10 באוגוסט 2021 חתם במידלסברו לעונה אחת.

==קריירה בינלאומית==
אף על פי שבמבה נולד בצרפת, הוא מימש את האופציה לייצג את חוף השנהב (מולדת הוריו). הוא השתתף עם הנבחרות הצעירות בגביע העולם בכדורגל עד גיל 20 בשנת , בגביע אפריקה לאומות עד גיל 23 בשנת והגיע עם הנבחרת האולימפית לרבע גמר האולימפיאדה. בשנת ערך את הופעת הבכורה שלו במדי הנבחרת הבוגרת במשחק ידידות נגד . ב-7 בינואר 2010 הבקיע את שער הבכורה שלו בנבחרת בניצחון 0–2 נגד במסגרת משחק ידידות. במבה נכלל בסגל הנבחרת לקראת מונדיאל 2010.

==קישורים חיצוניים==

==הערות שוליים==

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:כדורגלני פריז סן-ז'רמן
קטגוריה:כדורגלני דנפרמלין את'לטיק
קטגוריה:כדורגלני היברניאן
קטגוריה:כדורגלני לסטר סיטי
קטגוריה:כדורגלני טרבזונספור
קטגוריה:כדורגלני פלרמו
קטגוריה:כדורגלני לידס יונייטד
קטגוריה:כדורגלני קארדיף סיטי
קטגוריה:כדורגלני מידלסברו
קטגוריה:כדורגלני נבחרת חוף השנהב
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני מונדיאל 2014
קטגוריה:איבוארים שנולדו ב-1985
קטגוריה:איבוארים שנפטרו ב-2024
ננאד סאביץ'

ננאד סאביץ (בסרבית: Ненад Савић; נולד ב-28 בינואר 1981) הוא כדורגלן עבר סרבי-שווייצרי ששיחק בעמדת הקשר.

==קריירה==
סאביץ' התחיל את הקריירה שלו במחלקת הנוער של גראסהופרס ציריך. לאחר שלא קיבל דקות משחק בקבוצה הבוגרת חתם בנשאטל גזמאקס. בקיץ חתם בפ.צ. בזל בה שיחק 4 שנים והבקיע 5 שערים ב-70 הופעות וזכה עימה באליפות אחת ופעמיים בגביע. בקיץ חתם בלוצרן, ובינואר עזב את המועדון לאחר שלא זכה לדקות משחק וחתם בויל. כעבור שנה חתם בתון וממנה עבר לאנוסיס נאון פארלימני שהייתה התחנה הראשונה שלו מחוץ לשווייץ.

בקיץ חתם במכבי פתח תקווה לעונה אחת. כבר בהופעת הבכורה שלו כבש את שער הבכורה שלו בתיקו 1-1 נגד עירוני קריית שמונה במסגרת גביע הטוטו. את עונת סיים כשחקן חופשי ובקיץ חתם בעירוני קריית שמונה עימה עלה לליגת העל. בסיום העונה שוחרר ובמהלך עונת חתם במכבי עירוני ג'ת אל-אהלי עימה ירד לליגה א' בסיום העונה. בינואר חתם בבית"ר תל אביב רמלה בה סיים את הקריירה שלו.

ב-20 במרץ 2012 נגזר עליו עכל ידי בית המשפט בציריך שלוש שנות מאסר בגין עבירות סחר בסמים בתקופה ששהה בישראל.

==תארים==
; פ.צ. בזל
*אליפות שווייץ: 
*הגביע השווייצרי: , 

; עירוני קריית שמונה
*גביע הטוטו: 

==קישורים חיצוניים==

קטגוריה:סרבים שנולדו ב-1981
קטגוריה:שווייצרים שנולדו ב-1981
קטגוריה:כדורגלנים סרבים
קטגוריה:קשרי כדורגל סרבים
קטגוריה:כדורגלנים שווייצרים
קטגוריה:קשרי כדורגל שווייצרים
קטגוריה:כדורגלני פ.צ. ציריך
קטגוריה:כדורגלני גראסהופרס ציריך
קטגוריה:כדורגלני נשאטל גזמאקס
קטגוריה:כדורגלני פ.צ. בזל
קטגוריה:כדורגלני לוצרן
קטגוריה:כדורגלני פ.צ. ויל
קטגוריה:כדורגלני תון
קטגוריה:כדורגלני אנוסיס נאון פאראלימני
קטגוריה:כדורגלני מכבי פתח תקווה
קטגוריה:כדורגלני עירוני קריית שמונה
קטגוריה:כדורגלני מכבי עירוני ג'ת אל-אהלי
קטגוריה:כדורגלני בית"ר תל אביב רמלה
קטגוריה:כדורגלנים זרים בישראל
קטגוריה:מורשעים בעבירות סמים בישראל
המפלגה הסוציאל-דמוקרטית הנצ'אק

המפלגה הסוציאל-דמוקרטית הנצ'אק ׁ(בארמנית: Սոցիալ Դեմոկրատ Հնչակյան Կուսակցություն, בקיצור: ՍԴՀԿ - סוציאל-דמוקרט הנצ'אקיאן קוסאקצוּטיוּן) היא המפלגה הפוליטית הוותיקה ביותר בארמניה, אחרי המפלגה הדמוקרטית-ליברלית "ארמנאקאן" (שנוסדה ב-1885).
היא הייתה המפלגה הסוציאליסטית הראשונה שפעלה באימפריה העות'מאנית ובפרס. המפלגה הוקמה בשנת 1887 על ידי שבעה סטודנטים ארמנים שבאו מהאימפריה הרוסית ולמדו באוניברסיטת ז'נבה בשווייץ. שמות מייסדיה היו אווטיס נזרבקיאן, מרים ורדניאן, גבורג ר'אראג'יאן, רובן חאן-אזאט, כריסטופור אוחניאן, גבריאל קפיאן ומנואל מנואליאן. הם לא חיו עד אז תחת השלטון העות'מאני. מפלגת הנצ'אק, יחד עם הפדרציה המהפכנית הארמנית "דשנאק" ועם "ארמנאקאן" היו שלוש המפלגות הגדולות במערב ארמניה שבשליטת רוסיה.
מטרתה המקורית של מפלגת הנצ'אק, בימי התנועה לשחרור לאומי הארמנית, הייתה הגשמת עצמאות ארמניה כלפי האימפריה העות'מאנית. ארמניה העצמאית הייתה אמורה לפי השקפתה, לקום בשישה וילאיטים של האימפריה העות'מאנית ולהוות חלק מעולם סוציאליסטי עתידי. המנהיג הראשון של מפלגת הנצ'אק היה אווטיס נזרבקיאן.

המפלגה לבשה תחילה אופי של "חברה חשאית". בנוסף למגמתה המרקסיסטית למען הגשמת המטרה המליצה המפלגה בזמנו גם על שימוש באמצעי טרור. שיטות המאבק שלה היו "תעמולה, תסיסה, טרור, ההתארגנות, הפגנות של איכרים ופועלים". היא תכננה התנקשויות לא רק נגד מנהיגים עות'מאנים אלא גם נגד ארמנים, המשתפים פעולה עם השלטון העות'מאני ושנחשבו ל"מרגלים ובוגדים". בהתחלה למפלגה לא הייתה שם ספציפי. היא אימצה את השם "הנצ'אק" לפי שם הביטאון שלה "הנצ'אק" (הפעמון), שהוצא לאור בז'נבה החל מנובמבר 1887. רק החל משנת 1890 הארגון קרא לעצמו "המפלגה המהפכנית הנצ'אק".

ב-27 ביולי 1890 ארגנו חרוטיון יאנגוליאן, מיהראן דאמדיאן והמפרצום בויאג'יאן את ההפגנות קומקפי באיסטנבול. המפלגה ארגנה גם את ההתקוממויות בזיטון (1896-1895) ובשבין-קאראהיסאר .

רבים מחברי המפלגה נפלו קורבן לרצח העם הארמני בשנים 1915–1916. אחרים נהרגו בקרב סרדרפט שהציל את ארמניה המזרחית מפני מתקפת הצבא הטורקי. מפורסמת נותרה, בין השאר, הוצאתם להורג ב-15 ביוני 1915 של 20 פעילי הנצ'אק. עם חבריה הידועים ביותר של הנצ'אק ניתן לציין את לבון לארנץ. סמבאט ביוראט, מורד מסיווס ואנדרניק אוזניאן, הידוע כאנטרניק פאשה.

מחוץ לארמניה סניף חשוב של מפלגת הנצ'אק פועל בלבנון, בה חיים ארמנים רבים. שם המפלגה מיוצגת על ידי 2 נציגים חברים בפרלמנט.

==לקריאה נוספת==
* Louise Nalbandian, The Armenian Revolutionary Movement - The Development of Armenian Political Parties through the Nineteenth Century, Berkeley and Los Angeles, 1963

==קישורים חיצוניים==

* 

* [http://www.hunchak.org.au/aboutus/historical_nalbandian.html#Note1 Louise Nalbandian "The Hunchakian Revolutionary Party 1887-1896"]
* journal Ararat vol.3 Nr. 34 April 1916, Nr.35 May 1916, Nr.37 July 1917 - [http://www.hunchak.org.au/aboutus/historical_turabian.html Hagop Turabian The Armenian Social-Democratic Hentchakist Party 1916], באתר הרשמי של מפלגת הנצ'אק, הסניף האוסטרלי

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ארמניה: מפלגות
קטגוריה:ארמניה: היסטוריה
קטגוריה:האימפריה העות'מאנית: מפלגות
קטגוריה:איראן: היסטוריה
קטגוריה:לבנון: היסטוריה
קטגוריה:לבנון: פוליטיקה
איוונה ברליץ'-מז'וראניץ'

איוונה ברליץ'-מז'וראניץ (18 באפריל 1874, אוגולין, קרואטיה, האימפריה האוסטרו-הונגרית - 21 בספטמבר 1938, זאגרב, ממלכת יוגוסלביה) הייתה סופרת ילדים ונוער קרואטית. היא הייתה נכדתה של איוואן מז'וראניץ'. 

==ביוגרפיה==
ברליץ'-מז'וראניץ' נולדה למשפחת מז'וראניץ', שהייתה ידועה בקרואטיה בזמנו. אביה, ולדימיר מז'וראניץ', היה סופר, עורך דין, והיסטוריון, שחיבר מילון קרואטי להיסטוריה ומשפט, בשנת 1882. סבה היה איוואן מז'וראניץ', פוליטיקאי ומשורר ידוע, וסבתה אלכסנדרה מז'וראניץ' הייתה אחותה של דימיטריה דמטר, מסאית שהייתה אחת ממנהיגות התנועה האילירית, שעודדה לאומיות קרואטית. משפחתה של ברליץ'-מז'וראניץ' עקרה לקרלובץ, ומשם ליסטרבארסקו, ולבסוף התיישבה בזאגרב.

איוונה התחנכה בעיקר בבית. משנישאה לוואטרוסלב ברליץ', פוליטיקאי ועורך דין ידוע, בשנת 1892, עקרה איתו לברוד נא סאבי, שם חיה רוב חייה. היא הקדישה את עיקר זמנה לגידול משפחה ולחינוך ששת ילדיה. 
מצבה על קברה בבית העלמין מירוגוי, בזאגרב
היא סבלה זמן רב מדיכאון קליני, וב-21 בספטמבר 1938 התאבדה בזאגרב.

==יצירתה==
ברליץ'-מז'וראניץ' החלה לחבר שירה, מאמרים, ולכתוב יומן בשלב מוקדם בחייה, ראשית בצרפתית, אך עברה לקרואטית עד מהרה. היא פרסמה לראשונה רק בשנת 1902, וזכתה להצלחה ראשונה כשפרסמה סדרת מאמרים חינוכיים תחת הכותרת "בית הספר והחגים". בשנת 1913, עם פרסום ספרה "הרפתקאות לאפיץ'" (Čudnovate zgode šegrta Hlapića), זכתה להכרה נרחבת בקרב הספרות הקרואטית של זמנה. הספר עוסק בשוליה עני אשר מוצא את בתו האובדת של אדונו.

בשנת 1916 פרסמה את ספרה "מעשיות קרואטיות נושנות" (Priče iz davnine), שבו יצרה סדרה של מעשיות חדשות על בסיס שמות ומוטיבים מן המיתולוגיה הסלאבית של הקרואטים. ספר זה זיכה אותה בהשוואות להאנס כריסטיאן אנדרסן ולטולקין.

הספר עדיין אהוד מאוד בקרב קוראי קרואטית, לא מעט בשל עיבודו למשחק מחשב בסוגת ה-Interactive Fiction בידי האמנית הלנה בולאיה בשנים 2003 ו-2006.

ברליץ'-מז'וראניץ' הייתה מועמדת לפרס נובל לספרות ארבע פעמים -- בשנים 1931 ו-1935 הוגשה מועמדותה על ידי ההיסטוריון גבריאל מנוילוביץ', ובשנים 1937 ו-1938 גם על ידי הפילוסוף אלברט בזאלה. בשנת 1937 הפכה ברליץ'-מז'וראניץ' לאשה הראשונה שהתקבלה כחברה בהאקדמיה היוגוסלבית למדעים ואמנויות.

יצירתה טרם תורגמה לעברית.

==קישורים חיצוניים==

* 
* 

==הערות שוליים==

קטגוריה:סופרי ילדים ונוער
קטגוריה:סופרות קרואטיות
קטגוריה:אישים הקבורים בבית הקברות מירוגוי

קטגוריה:ילידות 1874
קטגוריה:נפטרות ב-1938
משהו אחר

מַשֶהוּ אַחֵר (באנגלית: Something Else) הוא ספר ילדים מאויר מאת קתרין קייב שיצא לאור בשנת 1994. הספר אויר על ידי כריס רידל.

הספר מעביר מסרים חינוכיים רבים, כמו שונות, קבלת האחר וסובלנות. קייב ורידל זכו בפרס אונסקו הבינלאומי הראשון לספרות ילדים למען סובלנות עבור הספר.

הספר עובד לסדרת טלוויזיה, ולמחזה שהוצג ברחבי אנגליה.

== עלילה ==
משהו אחר (הדמות הראשית) מנודה בגלל מראהו השונה והתנהגותו. הוא לא משחק את אותם משחקים, לא אוכל את אותם מאכלים ולא מצייר את אותם ציורים כמו כולם.

ואז יום אחד מגיע מישהו (הדמות המשנית) ומנסה להיות חבר שלו, אבל משהו אחר לא רוצה להיות חבר שלו, הוא חושב שמישהו שונה ממנו ושולח אותו לדרכו.

בהמשך משהו אחר מבין שהוא התנהג למישהו כפי שכולם התנהגו אליו, הוא קורא למישהו חזרה לביתו ובסופו של דבר הם הופכים להיות חברים טובים.

== מסר חינוכי ==
הספר מתאר חוויה של בדידות וזרות ומעלה נושא חברתי חשוב - קבלת השונה ומשמעותה הערכית של הסובלנות.

בעזרת איורים נהדרים, חוש הומור ודמויות מקסימות, מצליח הספר להתמודד עם הסוגיה בצורה חיובית ויעילה.

זהו ספר מושלם שיכול להמחיש לכל ילד שלהיות שונה יכול להיות דבר חיובי, ושגם אנשים השונים זה מזה יכולים להיות חברים.

== תרגום לעברית ==
הספר תורגם לעברית על ידי יהודה אטלס ויצא לאור בארץ בשנת 1999 בהוצאת שבא.

== קישורים חיצוניים ==
* [http://www.sipurpashut.com/book/%D7%9E%D7%A9%D7%94%D7%95-%D7%90%D7%97%D7%A8/ משהו אחר] באתר [http://www.sipurpashut.com/ סיפור פשוט]
* [http://simania.co.il/bookdetails.php?item_id=29020 משהו אחר] באתר [http://simania.co.il/ סימניה]
* 

==הערות שוליים==

קטגוריה:ספרי ילדים ונוער
קטגוריה:ספרי 1994
סוזט ג'ורדן

סוזט ג'ורדן (21 באוקטובר 1974 – 13 במרץ 2015, קולקטה, הודו) הייתה פעילה הודית נגד אונס.

בשנת 2013, כשנה לאחר שסבלה אונס קבוצתי בתוך מכונית נוסעת בקולקטה, בחרה לחשוף את זהותה (המוגנת על פי החוק ההודי) כניצולת האונס הקבוצתי, על מנת למחות בפומבי על תכיפות מעשי האונס והרצח נגד נשים בהודו, ולעודד נשים אחרות לשבור שתיקה ולמחות.

לפי החוק ההודי, זהותה של נאנסת חסויה. עד שויתרה ג'ורדן על החיסיון, כינתה התקשורת ההודית את הפרשה "האונס ברחוב פארק" (הרחוב הראשי שבו אירע האונס בפברואר 2012). כאשר דיווחה ג'ורדן לראשונה על האונס, ראש השרים של מערב בנגל, ממאטה בנרג'י, כינתה אותה שקרנית והאשימה אותה בניסיון להביך את הממשלה. תגובה זו גרמה לשערורייה לאומית בהודו.

כשחשפה את זהותה מרצונה, אמרה ג'ורדן: "מדוע עלי להסתיר את זהותי, כשאין זו כלל אשמתי? מדוע עלי להתבייש בשל משהו שלא אני גרמתי? סבלתי אלימות, עינוי, אונס, ואני נאבקת ואמשיך להיאבק."

לאחר האונס, הפכה ג'ורדן פעילה למען זכויות נשים, ומשך זמן קצר עבדה בקו סיוע לקורבנות אלימות מינית ואלימות במשפחה.

ב-13 במרץ 2015 הלכה ג'ורדן לעולמה, בגיל 40, ממנינגואנצפליטיס (שילוב של דלקת קרום המוח ודלקת המוח). היא הותירה שתי בנות.

בעת מותה, שלושה מחמשת הגברים שהואשמו באונס ג'ורדן נעצרו והיו בהליכים משפטיים (הם כופרים באשמה). השניים הנותרים, ובהם החשוד העיקרי, טרם נעצרו.

==הערות שוליים==

קטגוריה:פמיניסטיות הודיות
קטגוריה:אקטיביזם
קטגוריה:נפטרות מדלקת קרום המוח
קטגוריה:הודיות שנולדו ב-1974
קטגוריה:הודים שנולדו ב-1974
קטגוריה:נפטרות ב-2015
קטגוריה:נפטרים ב-2015
נבחרת מקדוניה הצפונית בכדורגל עד גיל 21

נבחרת מקדוניה בכדורגל עד גיל 21 היא נבחרת הכדורגל המייצגת את מקדוניה במסגרות בינלאומיות לשחקנים שטרם עברו את גיל 21 ומנוהלת על ידי ההתאחדות לכדורגל המקדונית. הנבחרת השתתפה פעם אחת באליפות אירופה עד גיל 21 בשנת 2017 שהיה בפולין.

==כל אליפויות אירופה לנבחרות צעירות==
{| class=wikitable style="text-align: center;"
|-
!שנה
!שלב
!משחקים
!ניצחון
!תיקו
!הפסד
!שערי זכות
!שערי חובה
|-
| 1996|| לא העפילה ||10||4||0||6||16||27
|-
| 1998|| לא העפילה ||8||1||1||6||3||17
|-
| 2000|| לא העפילה ||8||1||0||7||2||25
|-
| 2002|| לא העפילה ||10||1||2||7||6||18
|-
| 2004|| לא העפילה ||8||0||1||7||4||23
|-
| 2006|| לא העפילה ||10||2||3||5||9||18
|-
| 2007|| לא העפילה ||4||2||0||2||6||6
|-
| 2009|| לא העפילה ||8||2||3||3||5||6 
|-
| 2011|| לא העפילה ||8||0||2||6||9||19
|-
| 2013|| לא העפילה ||8||3||3||2||14||15
|-
| 2015|| לא העפילה ||8||1||1||6||4||13
|-
| 2017 || שלב הבתים || 3 || 0 || 1 || 2 || 4 || 11
|-
| 2019|| לא העפילה ||10||2||1||7||17||24
|-
| 2021|| לא העפילה ||10||5||2||3||20||12
|-
| 2023|| לא העפילה ||10||2||3||5||8||15
|-
|}
*<small> הנתונים על המשחקים בשנים שצפון מקדוניה לא העפילה הם משלב המוקדמות </small>
*<small> במודגש - טורניר שהעפילה אליו </small>

קטגוריה:מקדוניה הצפונית: כדורגל
מקדוניה
דני מוג'ה

דני מוג'ה (נולד ב-10 בינואר 1954) הוא איש קולנוע ותיאטרון ישראלי. ראש המחלקה לקולנוע במדרשה לאמנות בבית ברל. 

==ביוגרפיה==
מוג'ה נולד וגדל בתל אביב. בוגר בית הספר למשחק בית צבי. ב-1986 קיבל תואר שני מהמחלקה למחקר קולנוע באוניברסיטת ניו יורק.

בשנות השבעים הגיש את "מסך לספרות", בפרקים אשר עסקו במשלים. 

בשנים 1980–1982 כיכב בסדרת הטלוויזיה הלימודית ללימוד מתמטיקה, "חשבון פשוט".

ב-1986 הגיש את פינת הקולנוע ב"זהו זה!" ושיחק בסרט "חיוך הגדי".

בקולנוע, שיחק, בין השאר, בסרטים "צלילה חוזרת" (1982), חנה ק. (1983), סהרה (1983), מגש הכסף (1984), חיוך הגדי (1986), כפפות (1986), אהבה גנובה (1986), שלג באוגוסט (1993).

בשנת 1994 הגיש מגזין קולנוע בשם "קולנוע צעיר". 

בשנים 2000–2004 שימש מנהל שירות הסרטים הישראלי. ב-2003 פרסם את הספר "אהבנו כל כך - 100 סרטי מופת" בהוצאת מפה.

הפיק את הסרטים התיעודיים "כמה אהבה" (בימוי: כנרת חי-גילאור, 2010) ו"החגורה של נעמי" (בימוי: ז'ראר אלון, 2005).

ב-2005 הפיק את הסדרה "מונולוגים" לטלוויזיה החינוכית.

מלמד קולנוע במכללת ספיר ובמכללה האקדמית בית ברל. באפריל 2015 מונה לראש המחלקה לקולנוע במכללת בית ברל במקום נעמי שחורי.

שיחק בתיאטרון החאן בהצגות 35 במאי (1975), "מעשה נורא" (1978), חקירה" (1979), "שבעת הקבצנים" (1979), "מרסיה וקאמיה" (1979), "אגממנון" (1980), "חייו של ז'אן בטיסט פוקלן" (1980) ו"הרפתקאות החייל איוון צ'ונקין" (1981). בתיאטרון באר שבע שיחק ב"סקאפינו" (1981).

ב-1989 הועלה בצוותא מחזהו "מי רצח את פינוקיו?". ב-2012 חזר לבמה אחרי 30 שנה בהצגת הפרינג' "חופרים" בתיאטרון תמונע.

ב-2006 החל לתרגם מאיטלקית לעברית את סדרת ספרי הילדים ג'רונימו סטילטון. כמו כן תרגם את הספר "אתה חיה, ויסקוביץ" מאת אלסנדרו בופה.

מוג'ה הוא המנהל האמנותי של פסטיבל הקולנוע הישראלי באיטליה, וחבר הנהלת פסטיבל הקולנוע ירושלים. הפיק את פסטיבל קולנוע דרום 2005.

שימש מבקר הקולנוע של המקומון "תל אביב".

החל משנת 2017 החל להגיש לצידו של יונתן גת את תוכנית הקולנוע "פסטיבל כאן", ברדיו "כאן תרבות" של תאגיד השידור הציבורי. התוכנית מוקדשת בכל פעם לסרט מופת אחר, שעובר ניתוח על ידי השניים בצירוף מומחים וחוקרים נוספים. 

מוג'ה נשוי ללימור רוזנר, אדריכלית ובעבר מדבבת.

== קישורים חיצוניים ==

* [http://www.beitberl.ac.il/academic/art/maslulim/kolnoa/segel/danimuga/Pages/default.aspx דני מוג'ה] באתר מכללת בית ברל
* [http://simania.co.il/authorDetails.php?itemId=41914 דני מוג'ה] באתר "סימניה"
* הפודקאסט [http://www.kan.org.il/Podcast/program.aspx/?progId=2037 "פסטיבל כאן"] באתר תאגיד השידור הישראלי

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:מבקרי קולנוע ישראלים
קטגוריה:בוגרי תיכון קלעי (גבעתיים)
קטגוריה:בוגרי בית צבי
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:סגל המדרשה לאמנות
קטגוריה:הטלוויזיה החינוכית הישראלית - אישים
קטגוריה:מתרגמים מאיטלקית לעברית
קטגוריה:זהו זה! - מנחים, מגישי פינות ושחקנים
קטגוריה:ישראלים שנולדו ב-1954
מוריירנסה

מועדון כדורגל מוריירנסה (בפורטוגזית: Moreirense Futebol Clube) היא קבוצת כדורגל פורטוגלית מהעיר מוריירה דה קונגוס. הקבוצה, שנוסדה ב-1 בנובמבר 1938, משחקת בפרימיירה ליגה, הליגה הבכירה של פורטוגל ומארחת את משחקיה הביתיים בפארקה דה ז'וגוס קומנדדור ז'ואקים דה אלמיידה פרייטס המכיל 6,153 מקומות.

==היסטוריה==
הקבוצה נוסדה ב-1938. היא עלתה לסגונדה ליגה בשנת 1995, לאחר שש שנים היא חזרה פעם נוספת לסגונדה ליגה ועלתה מיד לפרמיירה ליגה ביחד עם מאמנה מנואל מצ'אדו. בין השנים 2002–2004 הגיעה מוריירנסה לשיאה, כאשר היא סיימה פעמיים באמצע הטבלה, בעונת 2003/2004 הגיעה למקום התשיעי.

כאשר מאמנה לשעבר, מנואל מצ'אדו עזב את הקבוצה לטובת ויטוריה דה גימארייש, מוריירנסה ספגה שתי ירידות רצופות, מהפרמיירה ליגה לסגונדה ליגה ומשם לליגה הפורטוגזית השלישית בכדורגל. היא חזרה לסגנודה ליגה רק בשנת 2010 ולפרמיירה ליגה חזרה ב-2012. ב-2017 זכתה בתואר הראשון בתולדותיה, גביע הליגה, לאחר ניצחון 0–1 על ספורטינג בראגה. 
== סגל הקבוצה ==
מעודכן ל-1 בפברואר 2024 <ref></ref>

 

 (קפטן)

 (בהשאלה מספורטינג בראגה)

==תארים==
* גביע הליגה הפורטוגלית: 1
** 2016/2017
* סגונדה ליגה: 2
** 2001/2002, 2012/2013
* הליגה הפורטוגזית השלישית בכדורגל: 2
** 1994/1995, 2000/2001
* הליגה המחוזית של בראגה: 1
1942/1943

==שחקני עבר מפורסמים==
* פרדי
* ז'ואו ריקרדו
* מנואל
* כריסטיאן אוריבה
* כיקרו סימאנדו
* פיליפה אנונכיאכו
* פלאביו מיירלס
* רוי אורלנדו ריביירו
* לואיס לאל

==קישורים חיצוניים==

* 

==הערות שוליים==

קטגוריה:קבוצות כדורגל פורטוגזיות
קטגוריה:קבוצות כדורגל שהוקמו ב-1938
מוצב כאוכבא

מוצב כאוכבא
מוצב כאוכבא היה מוצב בגזרה המזרחית ברצועת הביטחון בלבנון שהיה ממוקם בפאתי הכפר כאוכבא, על הרכס המערבי של מורדות החרמון. מזרחית לו שכנו ארבעת מוצבי צד"ל זומריא, חצביא, שוויא ומגל.
עד תחילת שנת 1994 היה מוצב כאוכבא מוצב צה"לי ובדרך כלל איישה אותו פלוגה סדירה עם צוות מרגמות 81 מהמסייעת וכוח שריון בגודל של כמחלקה.

הפעילות מרכזית הייתה פתיחת צירים למוצב עצמו ותל שרפה. כמו כן הוצאו מארבי לילה של טנקי ארטישוק ומארבי חי"ר, לרבות מארב קבוע ממוצב חצביא של צד"ל.

בשנת 1994 בעקבות החלטת צה"ל להעביר את האחריות על רצועת הביטחון לידי צד"ל, הועבר מוצב כאוכבא לאחריות צד"ל. המוצב היה חלק מגדוד חצביא (גדוד 30 של צד"ל) תחת פיקודה של החטיבה המזרחית ביחידת הקישור ללבנון. משימתו של מוצב כאוכבא הייתה לשמור על צומת הצירים המרכזית בגזרה המזרחית הנמצאת קרוב לגבול הסורי. המוצב שלט בתצפית על מעבר זומריא (מעבר בין רצועת הביטחון ללבנון). ב-28 בפברואר 1999 נפגעה סמוך למוצב שיירה בה נסע מפקד יק"ל דאז, תא"ל ארז גרשטיין. נגד השיירה הופעל ממטען רב עוצמה שהניחה חוליית פעילי חזבאללה. מהפיצוץ נהרגו גרשטיין ושלושה אנשים נוספים שהיו עמו ברכב: הקשר האישי של גרשטיין, סמ"ר ; נהגו האישי, רס"ב ; וכתב קול ישראל, אילן רועה..

עיקר חשיבותו של המוצב נבעה ממיקומו על הרכס בין החצבני לליטאני וכחוצץ בין הכפרים זלייה, קלייה, ויוחמור אל בקע לרצועת הביטחון.

מוצב כאוכבא ננטש על ידי גדוד 30 של צד"ל בעת נסיגת צה"ל מלבנון במאי 2000.

== ראו גם ==
* צבא דרום לבנון
* המערכה ברצועת הביטחון
* רצועת הביטחון

==לקריאה נוספת==
* 
* 
* 
* 
* אהוד גונן, דצמבר, הוצאת גלובלי, דאנאקוד 800-1307030 (עמ 19-30)

==קישורים חיצוניים==

* [https://20yearsafter.maps.arcgis.com/apps/MapJournal/index.html?appid=4988f9e924994d02aec0710a537751c8&locale=he&section=14 מוצב כאוכבא], באתר "מפת סיפור מוצבי אזור הביטחון בלבנון"

== הערות שוליים ==

כאוכבא
קטגוריה:מחוז א-נבטיה

__NOTOC__
פלואוריד האשלגן

פלואוריד האשלגן (באנגלית: Potassium fluoride) הוא מלח שנוסחתו KF. אחרי חומצה פלואורית, פלואוריד האשלגן הוא המקור העיקרי ליוני פלואוריד לייצור תעשייתי ולשימושים כימיים מעבדתיים. המלח הוא הליד אלקלי ומופיע באופן טבעי כמינרל קרוביט (carobbiite).

תמיסות מימיות של פלואוריד האשלגן יכולות לחרוט על זכוכית עקב יצירת פלואו-סיליקטים מסיסים, אולם מימן פלואורידי יעיל יותר בכך.

== חומר מסוכן ==
ימין
בדומה ליוני פלואוריד אחרים, -F, גם KF רעיל, אולם מנה קטלנית צריכה להיות בסדר גודל של גרמים. הוא מזיק בשאיפה ועיכול. הוא מאכֵּל חזק ומגע עם העור יכול לצור כוויות בדרגה גבוהה.

==קישורים חיצוניים==

קטגוריה:תרכובות אי-אורגניות
קטגוריה:פלואורידים
קטגוריה:אשלגן: תרכובות
קופיאנסק

קופיאנסק (באוקראינית: Куп'янськ) היא עיר במחוז חרקיב באוקראינה.
==היסטוריה==
קופיאנסק הוקמה בזמן הגירה פנים-אוקראינית גדולה באמצע השני של המאה ה-17. קופיאנסק הייתה יישובם של הקוזאקים האוקראינים. בגלל האיום התמידי מצד הטטרים היישוב נשא אופי צבאי.

ב-1779 קופיאנסק קיבלה מעמד של עיר.

ב-1941 לאחר שקייב וחרקיב נכבשו על ידי הגרמנים ממשלת הרפובליקה הסובייטית הסוציאליסטית האוקראינית עברה לקופיאנסק. ב-24 ביוני 1942 נכבשה העיר על ידי הגרמנים ושוחררה על ידי הצבא האדום ב-3 בפברואר 1943.

קופיאנסק נכבשה על ידי כוחות רוסיה מ-27 בפברואר 2022. בתקופה זו הפכה קופיאנסק דה פקטו למושב של הממשל הצבאי-אזרחי של חרקיב הנתמך על ידי רוסיה. היא שוחררה ב-10 בספטמבר 2022. עם זאת, כמה ערוצי מדיה חברתית של הצבא הרוסי טענו כי חיילים רוסים נסוגו רק מהחלק של קופיאנסק ששכן על הגדה המערבית של נהר אוסקיל, אשר חילק את העיר לשני חלקים. הם טענו גם שכוחות אוקראינים כבשו את כולה ב-16 בספטמבר.

==קישורים חיצוניים==

* 

קטגוריה:מחוז חרקוב: ערים
קטגוריה:יישובים שהוקמו ב-1655
רייצ'ל מדאו

רייצ'ל מדאו, 2008
רייצ'ל אן מדאו (באנגלית: Rachel Anne Maddow; נולדה ב-1 באפריל 1973) היא מנחת טלוויזיה, פרשנית פוליטית וסופרת אמריקאית, המנחה תוכנית יומית ברשת MSNBC. היא גם בעלת תוכנית רדיו בתחנת "Air America Radio". מדאו היא הלסבית המוצהרת הראשונה להנחות תוכנית מרכזית בשעת פריים-טיים בטלוויזיה בארצות הברית. מדאו ידועה בדעותיה הליברליות.

==ביוגרפיה==
מדאו נולדה בקסטרו ואלי שבקליפורניה, הנמצאת באזור מפרץ סן פרנסיסקו, סמוך לעיר אוקלנד, למשפחה קתולית. היא בעלת צד יהודי - סבה מצד אביה היה מהגר יהודי ממזרח אירופה, בעוד שסבתה הייתה ממוצא הולנדי. אימה היא ממוצא אנגלי ואירי. היא למדה לתואר ראשון במדיניות ציבורית באוניברסיטת סטנפורד וסיימה אותו ב-1994. לאחר מכן זכתה למלגת רודז היוקרתית והחלה ללמוד ב"לינקולן קולג'" שבאוניברסיטת אוקספורד כעבור שנה. דבר זה הפך אותה ללסבית המוצהרת הראשונה לזכות במלגה בינלאומית כזאת. שם סיימה עם דוקטורט בפילוסופיה פוליטית בשנת 2001. לאחר מכן המשיכה לקריירת רדיו במסצ'וסטס.

==קריירה טלוויזיונית==
ביוני 2005, הפכה לחברת פאנל בתוכנית "Tucker" שהוגשה על ידי טאקר קרלסון בערוץ MSNBC, ושימשה כפרשנית בערוץ CNN וככתבת למגזין להט"בי. לאחר מכן שימשה כמנחה מחליפה למספר תוכניות ברשת.

===The Rachel Maddow Show===
באוגוסט 2008 הודיע הערוץ MSNBC כי מדאו תקבל תוכנית משלה, "The Rachel Maddow Show", אשר תחליף את התוכנית "Verdict with Dan Abrams", בשעה 21:00 בערב. התוכנית זכתה לשבחים ממבקרים והייתה מספר פעמים לתוכנית הנצפית ביותר בערוץ. חודש לאחר תחילת שידורה הכפילה התוכנית את מספר צופי הערוץ בשעת שידורה. הנחייתה את התוכנית הפכה אותה ללסבית הראשונה המנחה תוכנית בשעת פריים טיים בארצות הברית.

במחצית חודש מאי 2017, בעיצומן של המחלוקות הסובבות את תקופת נשיאותו של הנשיא טראמפ, MSNBC הפכה לערוץ החדשות הנצפה ביותר בארצות הברית, יותר מאשר CNN ו-Fox News. לשבוע המתחיל ב-15 במאי 2017 תוכניתה של רייצ'ל מדאו הייתה, לראשונה בתולדותיה, תוכנית הטלוויזיה הנצפית ביותר בשידורי הכבלים בארצות הברית, שאיננה תוכנית ספורט.

היא מתגוררת במנהטן וכן מחזיקה בית במערב מסצ'וסטס יחד עם בת זוגה, אותה הכירה בשנת 1999.

==קישורים חיצוניים==

* 

* [https://web.archive.org/web/20181208142346/https://www.msnbc.com/rachel-maddow-show התוכנית של רייצ'ל מדאו] בערוץ MSNBC
* 

==הערות שוליים==

קטגוריה:שדרני רדיו וטלוויזיה אמריקאים
קטגוריה:להט"בים אמריקאים
קטגוריה:אמריקאים ממוצא אירי
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:זוכי מלגת רודס
קטגוריה:זוכות מלגת רודס
קטגוריה:בעלות תואר דוקטור מאוניברסיטת אוקספורד
קטגוריה:בעלי תואר דוקטור מאוניברסיטת אוקספורד
קטגוריה:עיתונאים להט"בים אמריקאים
קטגוריה:אמריקאים ממוצא קנדי
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
סיסי (כדורגלנית)

סיסליידה דו אמור לימה (בפורטוגזית: Sisleide do Amor Lima; נולדה ב-2 ביוני 1967), הידועה בכינוי סיסי, היא כדורגלנית עבר ומאמנת כדורגל ברזילאית.

==חייה==
סיסי נולדה ב-1967 בעיר אספלנדה, שבמדינת באהיה, ברזיל. כבר בגיל שש היא החלה לשחק כדורגל, בצוותא עם אביה ואחיה הגדול, פאולו. כשהייתה בת 14, עזבה סיסי את ביתה ועברה לסלבדור, על מנת שתוכל לשחק בצורה מקצוענית. שנתיים לאחר מכן, כשהיא בת 16 בלבד, ערכה סיסי את הופעת הבכורה שלה בנבחרת ברזיל.

ב-1988, היא הייתה חלק מסגל הנבחרת שהשתתף בטורניר ההכנה של פיפ"א לקראת גביע העולם 1991. טורניר ההכנה נערך בסין, והנבחרת הברזילאית סיימה במקום השלישי לאחר הפסד בחצי הגמר לנורווגיה. שלוש שנים לאחר מכן, היא לא הייתה יכולה להשתתף בגביע העולם הראשון לנשים, משום שלא שוחררה על ידי קבוצתה.

בגביע העולם הבא שנערך, ב-1995 בשוודיה, סיסי כבר הייתה חלק מהסגל. בטורניר עצמו, לא הצליחו הברזילאיות לעבור את שלב הבתים, לאחר שסיימו עם 3 נקודות בלבד. שנה לאחר מכן, היא זכתה באליפות ברזיל עם "סאאד אספורטה קלאב" - הקבוצה הברזילאית הראשונה ששילמה משכורות לנשים. באותה שנה, נערך בפעם הראשונה טורניר הכדורגל האולימפי לנשים, וסיסי נבחרה לסגל הברזילאי. היא כבשה שער אחד נגד גרמניה בשלב הבתים, אך הברזילאיות פספסו את המדליות וסיימו במקום הרביעי.

בגביע העולם שנערך בארצות הברית ב-1999, הגיעה סיסי לרגע השיא בקריירה המקצוענית שלה. את שלב הבתים של הטורניר סיימה ברזיל במקום הראשון, כשבמהלכו כובשת סיסי שישה שערים. ברבע הגמר ניצחו הברזילאיות 3-4 את ניגריה, משער זהב של סיסי בדקה ה-104. במשחק חצי הגמר, נוצחה ברזיל 2-0 על ידי האמריקאיות, שבסופו של דבר גם זכו בתואר. סיסי סיימה כמלכת השערים של הטורניר (בצוותא עם סון ון הסינית), וקטפה גם את פרס כדור הכסף, המוענק לשחקנית השנייה בטיבה במונדיאל.

שנה אחר כך, סיימה ברזיל שוב במקום הרביעי בטורניר הכדורגל האולימפי, בדיוק כמו באטלנטה 1996. היה זה הטורניר הבינלאומי האחרון בקריירה של סיסי, שב-12 שנים בנבחרת ברזיל, היא כבשה 30 שערים.

בשנת 2001, הוקמה ליגת ה-WUSA, שהייתה לליגת כדורגל הנשים המקצוענית הראשונה בארצות הברית. סיסי הצטרפה לקבוצת ביי אריאה סייבר'רייס, וכבר בעונה הראשונה זכתה עם הקבוצה באליפות. בנוסף, היא הייתה מלכת הבישולים של הליגה, בצוותא עם קריסטין לילי (10 בישולים). היא שיחקה בקבוצה במשך כל שלוש העונות שבהן הייתה קיימת הליגה, ולאחר מכן עברה לקליפורניה סטורם מליגת ה-WPSL. בשנת 2005, היא הגיעה עם קליפורניה עד לגמר האליפות, אך הקבוצה הפסידה. למרות ההפסד בגמר, זכתה סיסי בתואר ה-MVP של הליגה.

ב-2009, עם הקמת ליגת ה-WPS, מונתה סיסי למשרת עוזרת המאמן בקבוצת גולד פרייד. במהלך העונה, הודיעה סיסי שהיא חוזרת לשחק, ובכך הייתה לכדורגלנית המבוגרת ביותר בליגה. היא ערכה שלושה משחקים במסגרת הליגה, כשבמקביל היא המשיכה לתפקד כעוזרת המאמן. לאחר עונה זו, פרשה סיסי ממשחק פעיל. בהמשך הקריירה שלה כמאמנת, אימנה סיסי במספר קבוצות תיכונים ומכללות בארצות הברית.

==קישורים חיצוניים==

קטגוריה:כדורגלניות ברזילאיות
קטגוריה:קשריות כדורגל ברזילאיות
קטגוריה:קשרי כדורגל ברזילאים
קטגוריה:כדורגלניות גולד פרייד
קטגוריה:כדורגלניות באולימפיאדת אטלנטה (1996)
קטגוריה:כדורגלניות באולימפיאדת סידני (2000)
קטגוריה:כדורגלנים באולימפיאדת סידני (2000)
קטגוריה:מאמנות כדורגל
קטגוריה:מאמני כדורגל ברזילאים
קטגוריה:ילידות 1967
קטגוריה:ברזילאים שנולדו ב-1967
זנבתן מנומר

זְנַבְתָּן מנומר (שם מדעי: Stegostoma fasciatum), ידוע גם בשמות זנבתן, כריש זנבתן, כריש נמרי וכריש זברה, הם כרישים מחוספסים ומנוקדים שחיים לאורך האוקיינוס ההודי, האוקיינוס השקט והים האדום, בשוניות אלמוגים ומישורים חוליים קרוב לקרקעית בעומקים של עד 62 מטר. הם היחידים במשפחתם. כרישים בוגרים הם ייחודיים במבנה הגופני שלהם. יש להם חמישה חריצים על הגב, וסנפיר זנב ארוך במיוחד שיכול להגיע לחצי מאורך הזנבתן הכולל (ומכאן שמו העברי), ונקודות שחורות על רקע צהוב בהיר. הצעירים מגיעים לאורכים של 50-90 סנטימטר עם דגם גוף שונה לחלוטין, עם פסים בהירים על רקע חום וללא חריצים (ומכאן השם "כריש זברה"). הבוגרים יכולים להגיע לאורך של 2.5 מטר ולשקול עד 50 ק"ג.

זנבתנים הם בעלי חיים ליליים, ומבלים את היום במנוחה על קרקעית האוקיינוס. בלילה, הם צדים דגים קטנים, רכיכות, סרטנים ונחשי ים שנמצאים בחורים בשונית ובתוך סלעים. אף על פי שרוב השנה הם מתבודדים, בתקופות עונתיות הם מתכנסים בקבוצות. הנקבות מטילות ביצים שנדבקות לקרקעית. מאחר שהם רגועים ולא תוקפניים לבני אדם, ומסתדרים טוב בשבי, זנבתנים הם מאוד פופולריים בצלילות ובאקווריומים. למרות זאת כאשר הזנבתן מוטרד ומרגיש מאוים הוא עשוי לנשוך קלות.

הזנבתן מוגדר כפגיע, ואוכלוסייתו נפגעת ומתמעטת כתוצאה מציד כרישים בשביל סנפירים, בשר, ושמן.

==גלריה==
<gallery style="text-align:center;" mode="packed">
קובץ:Stegostoma fasciatum mozambique.jpg
קובץ:Stegostoma fasciatum by NPS.jpg
קובץ:Stegostoma fasciatum thailand.jpg
קובץ:Zebra Shark Baby.jpeg
קובץ:Leopard shark.jpg
</gallery>
==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי יוהאן הרמן
קטגוריה:מינים יחידים במשפחתם
קטגוריה:דגי סחוס יחידים בסוגם
קטגוריה:זנבתנאים
קטגוריה:דגי ים בצפון אוסטרליה
קטגוריה:מגה-פאונה של האוקיינוס ההודי
קטגוריה:בעלי חיים שתוארו ב-1783
שמואל ביאלובלוצקי

הרב פרופ' שמואל שרגא-פייבל בּיָאלוֹבּלוֹצקי (Samuel Bialoblocki; כ"ד באייר ה'תרמ"ח, 5 במאי 1888 – כ"ט בטבת ה'תש"ך, 29 בינואר 1960) היה מייסד המחלקה לתלמוד באוניברסיטת בר-אילן, יו"ר הסנאט של האוניברסיטה וחוקר יהדות ליטא.

==ביוגרפיה==
נולד לרב אריה לייב ביאלובלוצקי בפילווישקי שבפלך סובאלק של האימפריה הרוסית (ליטא). למד בישיבת פוניבז' ונודע שם כעילוי. המשיך את לימודיו באוניברסיטת גיסן שבגרמניה. עבודת הדוקטור שלו במשפטים עסקה בהלכות אישות באסלאם וביהדות.

ב־1939 עלה לארץ ישראל. היה חבר ועד הלשון העברית מאז שנת ה'תש"ו (1946). בשנת 1956 ייסד את המחלקה לתלמוד באוניברסיטת בר-אילן ועמד בראשה עד לפטירתו. מחקריו עסקו בתולדות ההלכה והספרות של ימי הביניים. הוא כתב מונוגרפיה על מרכזי התורה בליטא שפורסמה בקובץ "יהדות ליטא", וערך ילקוט פירושים למסכת ברכות עם הערות על נוסחאות הראשונים ושיטותיהם. חיבר ערכים מקיפים באנציקלופדיה אשכול ובהם הערך "אישות".

נודע כידען ולמדן מובהק. סייע לש"י עגנון בליקוט המקורות לאנתולוגיה 'ימים נוראים' וסייע לו גם בהשוואת נוסחים, הגהות ותיקונים. 

כיהן כשופט בוועדות פרס ישראל, פרס ביאליק ופרס הרב קוק. 

נפטר בכ"ט בטבת ה'תש"ך, (1960), ונטמן בבית הקברות קריית שאול.

==מפרסומיו==
*"יחס היהדות לגרים ולגיור" (בתוך ספר בר־אילן ב, 1964), 
* אם למסורת – מחקרים ומאמרים (1971)
* "בעלי תשובה בסיפורי עגנון", בספר: ברוך קורצווייל (עורך), יובל שי - מאמרים לכבוד שמואל יוסף עגנון בהגיעו לשיבה, הוצאת אוניברסיטת בר-אילן, תשי"ח

==קישורים חיצוניים==
* 
* 'ביאלובלוצקי, שמואל־שרגא', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 118-119 (, תמונה 1316-1317).
* 
* 
* 
* 
* , 
* 
* 
* [http://mevakrim.hebrew-academy.org.il/2015/03/17/שמואל-שרגא־פייבל-ביאלובלוצקי/ שמואל שרגא־פייבל ביאלובלוצקי], באתר האקדמיה ללשון העברית
* 

==הערות שוליים==

קטגוריה:סגל אוניברסיטת בר-אילן: תלמוד ותורה שבעל-פה
קטגוריה:בוגרי אוניברסיטאות ומכללות בגרמניה
קטגוריה:חברי המועצה להשכלה גבוהה
קטגוריה:אנשי העלייה החמישית
קטגוריה:אישים הקבורים בבית הקברות קריית שאול
קטגוריה:בוגרי ישיבת פוניבז' (ליטא)
קטגוריה:ישראלים שנולדו ב-1888
קטגוריה:ישראלים שנפטרו ב-1960
בניין ריגלי

בניין ריגלי (באנגלית: Wrigley Building) הוא גורד שחקים הממוקם בשדרת מישיגן 400 צפון, שיקגו, אילינוי, ארצות הברית. הבניין מתנשא לגובה של 133.51 מטרים והוא בעל 27 קומות. הוא תוכנן בידי משרד האדריכלים גראהם, אנדרסון, פרובסט ווויט, ונבנה בין השנים 1922-1920, במטרה ליצור את מטה המשרדים הראשי של חברת ריגלי.

==היסטוריה==
המגרש להקמת הבניין נבחר על ידי איל ההון, ויליאם ריגלי ג'וניור, במטרה להקים את מטה המשרדים הראשי של חברת המסטיקים שהייתה בבעלותו - חברת ריגלי. עם תחילת עבודות הבנייה בשנת 1920, לא היה בשיקגו אף גורד שחקים למשרדים מצפון לנהר שיקגו וגשר שדרת מישיגן, שהיה בעצמו בבנייה באותה תקופה. תכנון הבניין נעשה בידי משרד האדריכלים גראהם, אנדרסון, פרובסט ווויט בהשראת החירלדה של קתדרלת סביליה משולב בסגנון רנסאנס צרפתי. חלקו הדרומי של הבניין והמגדל בראשו הושלמו בשנת 1922 ואילו חלקו הצפוני הושלם בשנת 1924. באותה עת, התבצע המעבר בין שני חלקי המבנה דרך הקומה השלישית בבניין. בשנת 1931 נבנה בקומה ה-14 גשר למעבר בין שני חלקי המבנה.

בראש מגדל השעון ישנם 4 שעונים בקוטר 5.97 מטרים האחד. הבניין מחופה בטרה קוטה מזוגגת המקנה לו את המראה הלבן הבוהק שלו, ומעת לעת נשטף כולו ידנית כדי לשמר מראה זה. בנוסף, מואר בלילות באור זרקורים.

בניין ריגלי הוא בניין המשרדים הראשון בשיקגו שהותקנה בו מערכת מיזוג אוויר.

בשנת 2011 נמכר לקבוצת משקיעים שכללה בין היתר את קבוצת זלר ריאליטי ומייסדי גרופון, אריק לפקופסקי ובראד קאוול (Brad Keywell).

==גלריה==
<gallery>
Wrigley Building Tower, Chicago.jpg|מגדל השעון בראש בניין ריגלי בהשראת החירלדה של קתדרלת סביליה
Wrigley Building nighttime.jpg|4 ביולי 2005 (יום העצמאות של ארצות הברית)
DowntownChicagoILatNight.jpg|
Chicago River night.jpg|מבט לילי מנהר שיקגו
</gallery>

==ראו גם==
* גורדי שחקים מוקדמים

==קישורים חיצוניים==

* [http://www.wrigley.com/aunz/the-wrigley-building.aspx ההיסטוריה של בניין ריגלי מאתר חברת ריגלי]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שיקגו: מגדלי משרדים
קטגוריה:מגדלי שעון